Vrou vas oor dwelms in bagasieFoto: SAPD/Facebook Brig. Vishnu Naidoo, woordvoerder van die polisie, het gesê die vrou, wat met ŉ Zambiese paspoort gereis het, is Donderdag in hegtenis geneem nadat sy van Mumbai via Addis Ababa in die land aangekom het. Volgens Naidoo is 1,59 kg se kokaïen, met ŉ straatwaarde van sowat R478 500, in ŉ vals kompartement van die vrou se bagasie gevind. Die vrou word van dwelmhandel aangekla en sal Maandag in die Kempton Park-landdroshof verskyn.